จงบอกจุดเด่นของ Bitkub
จุดเด่นของ Bitkub ได้แก่
- CEO ที่มีความโดดเด่น
- ช่องทางการสื่อสารที่มีผู้ติดตามจำนวนมาก
- มีการโปรโมตที่ดี จนทำให้ชื่อของ Bitkub ติดหูนักเทรดชาวไทย
- มีโวลุ่มการเทรดที่สูง จนทิ้งห่างคู่แข่งหลาย ๆ เจ้าในไทย
- มีสภาพคล่องการซื้อขายในระดับที่สูงเหนือคู่แข่ง

Bitkub มีรายได้หลักมาจากค่าธรรมเนียมและบริการ ซึ่งหากคิดจากสัดส่วนของรายได้ปี 2563 น่าจะคิดเป็นประมาณ 98.57% ของรายได้ทั้งหมด ซึ่งค่อนข้างชี้ชัดว่า Bitkub น่าจะมีรายได้มาจากการเป็นโบรคเกอร์อำนวยความสะดวกด้านการซื้อขายสินทรัพย์ดิจิทัลเป็นหลัก หากมองว่า Bitkub เปรียบเสมือนโบรคเกอร์ เรื่องค่าธรรมเนียมก็อาจจะเป็นประเด็นแรก ๆ ที่นึกถึงในธุรกิจนี้ ในแง่ของค่าธรรมเนียม Bitkub มีค่าธรรมเนียมซื้อขายอยู่ที่ 0.25% ต่อการซื้อขายต่อครั้ง รวมถึงมีค่าธรรมเนียมการถอนแบ่งตามขนาดเงินทุนตามกันไป

สิ่งต่าง ๆ เหล่านี้ดีพอที่จะสะท้อนคุณภาพผ่านส่วนแบ่งทางการตลาด (Market share) ที่มีมูลค่าสูงถึง 1.03 ล้านล้านบาท ซึ่งคิดเป็นสัดส่วนถึง 92% ของ market share ในไทย หรือจะเรียกได้ว่าเป็นแพลตฟอร์มซื้อขายคริปโตอันดับ 1 ในไทยก็ว่าได้

Bitkub เป็นบริษัทที่ประสบความสำเร็จ มาแรง เทิร์นกำไรได้รวดเร็ว ผ่านจังหวะที่คริปโตกำลังเติบโตได้เป็นอย่างดี และ Bitkub ยังประสบความสำเร็จจนเป็นยูนิคอร์นสายรุ้ง ที่ประดับวงการสตาร์ทอัปไทยได้สำเร็จ
ข้อมูลการเงินรายบริษัท,ความรู้ทางการเงิน